Informácie o Záchrane profilov:

Záchrana profilov overí obsah ICC profilov nainštalovaných na vašom počítači. V prípade, že niektoré profily nezodpovedajú špecifikácii ICC profilov, nahlási sa chyba. Aj keď niektoré chyby nemusia spôsobovať problémy pri bežnom používaní, odporúčame opraviť všetky profily, ktoré nezodpovedajú špecifikácii ICC profilov.

Popisná značka, jeden z dôležitých komponentov ICC profilu, môže obsahovať až tri odlišné názvy profilu. Umožňuje to zobraziť názov profilu v rôznych jazykoch alebo na odlišných počítačových systémoch. Aplikácie spravidla použijú jeden z dostupných názvov na zobrazenie profilu v zozname alebo vyskakovacom menu. Ak máte vo svojom systéme nainštalované profily, ktoré sa nezobrazujú v ovládacom paneli ColorSync, mali by ste spustiť túto utilitu a opraviť ich.

Používanie Záchrany profilov:

Kliknutím na tlačidlo Overiť spustíte proces overovania a kliknutím na tlačidlo Opraviť overíte a opravíte všetky nainštalované profily. Po kliknutí na tlačidlo Overiť budú nahlásené všetky problémy nainštalovaných profilov, nebudú však vykonané žiadne zmeny. Po kliknutí na tlačidlo Opraviť budú nahlásené všetky problémy nainštalovaných profilov a zároveň prebehne pokus o ich opravu.

Poznámka: Pred spustením funkcie Opraviť odporúčame vytvoriť si zálohu všetkých profilov.

Overovanie alebo opravu môžete po spustení zastaviť kliknutím na Zastaviť. 

Výsledky overovania alebo opravy sa zobrazia v tomto okne.